**Ո Ր Ո Շ ՈՒ Մ**

**Կատարողական վարույթը կասեցնելու մասին**

16.07.2018թ. ք.Երևան

Հարկադիր կատարումն ապահովող ծառայության Երևան քաղաքի Էրեբունի - Նուբարաշեն բաժնի հարկադիր կատարող՝ արդարադատության ավագ լեյտենանտ Հայկ Հակոբյանս, ուսումնասիրելով 29.11.2017թ. վերսկսված թիվ 01764990 կատարողական վարույթների նյութերը`

**Պ Ա Ր Զ Ե Ց Ի**

Երևան քաղաքի Էրեբունի և Նուբարաշեն վարչական շրջանների ընդհանուր իրավասության դատարանի կողմից 04.02.2016թ. տրված թիվ ԵԷԴ/3051/02/15 կատարողական թերթի համաձայն պետք է՝ Գայանե Խաչիկի Վարդանյանից հօգուտ <<ՎՏԲ-Հայաստան բանկ>> ՓԲ ընկերության բռնագանձել 2 875 877,30 ՀՀ դրամ որպես վարկի ընդհանուր պարտքի և 61517,50 ՀՀ դրամ նախապես մուծված պետական տուրքի գումար:

Գայանե Խաչիկի Վարդանյանից հօգուտ <<ՎՏԲ-Հայաստան բանկ>> ՓԲ ընկերության հաշվարկել և բռնագանձել տոկոսներ և տույժեր` ժամկետանց վարկի մնացորդի նկատմամբ 04.08.2015թ-ից մինչև դրա փաստացի մարումը օրական 0.1 տոկոսով, և ժամկետանց տոկոսի նկատմամբ մինչև դրա փաստացի մարումը 0.3 տոկոս յուրաքանչյուր ուշացած օրվա համար, հիմք ընդունելով վարկային պայմանագրի 4.3 և 4.4 կետերը:

Բռնագանձումը տարածել թիվ ՎՈՒ/Գ041-220ա անշարժ գույքի հիփոթեքի պայմանագրով գրավադրված, Գայանե և Սյուզաննա Վարդանյաններին համատեղ սեփականությամբ պատկանող Երևան, Նուբարաշեն, Նուբարաշեն Ե-8 թաղամաս թիվ 1 հասցեում գտնվող 400 քմ ընդհանուր մակերեսով բնակելի կառուցապատման համար նախատեսված հողամասի, 90.8 քմ ընդհանուր մակերեսով բնակելի տան, 1.4 քմ ընդհանուր մակերեսով պարիսպի վրա:

Պարտապանից պետք է բռնագանձել նաև բռնագանձման ենթակա գումարի 5%-ի չափով ՀՀ դրամ գումար՝ որպես կատարողական գործողությունների կատարման ծախս:

16.03.2017թ.-ին ՀՀ ԱՆ ԴԱՀԿ ապահովող ծառայություն է մուտք եղել կողմերի միջև կնքված հաշտության համաձայնությունը «Քաղաքացիական դատավարության» ՀՀ օրենքի 202 և 203 հոդվածների համաձայն դիմելու դատարան և այն հաստատելու համար:

24.11.2017թ-ին ՀՀ ԱՆ ԴԱՀԿ ապահովող ծառայություն մուտք է եղել թիվ ԵԷԴ/3051/02/15 կատարողական թերթը,համաձայն որի՝

1. Պարտատիրոջ և պարտապանի միջև 15.11.2013թ. կնքված թիվ ՎՈՒ/Գ041-220 վարկային պայմանագրից /այսուհետ՝ պայմանագիր/ առաջացած ժամկետանց վարկային պարտավորությունները /ժամկետանց վարկի գումար, տոկոս, ժամկետանց տոկոս, տույժեր, դատական ծախսեր, եթե այդպիսիք առկա են/ կապիտալացնել վարկի մայր գումարին,

2. Պարտապանին տրամադրվում է պայմանագրով պարտապանի վարկային պարտավորությունների մարման նոր ժամանակացույց 1 /մեկ/ տարի ժամկետով, ամսեկան հետևյալ մարումներով.

Համաձայնությունը կնքելու հաջորդ ամսվանից ութ ամիս վճարել ամսական 100 000 ՀՀ դրամ՝ մայր գումար և տոկոսներ, մնացած 4 ամսում մնացորդ մայր գումար և տոկոսներ,

3. Բացառությամբ սույն համաձայնության 2-րդ կետում նշված պայմանի, պայմանագրի մյուս կետերը թողնել անփոփոխ, այդ թվում՝ 23 %-ի չափով տարեկան տոկոսադրույքի հաշվեգրումը, ինչպես նաև սույն համաձայնությունով նախատեսված պարտավորությունների /վարկի և/կամ տոկոսների կետանց/ չկատարման համար պայմանագրով նախատեսված տույժերի հաշվեգրումը:

4. Սույն համաձայնությունով և պայմանագրով պարտապանի ստանձնած վարկային պարտավորությունների ապահովման միջոց է հանդիսանում 15.11.2013թ. կնքված թիվ ՎՈՒ/Գ041-220ա անշարժ գույքի հիփոթեքի պայմանագրով /այսուհետ՝ հիփոթեքի պայմանագիր/ պարտապանի կողմից գրավադրված անշարժ գույքը՝ գրավի առարկան թողնել անփոփոխ:

5. Պարտապանը պարտավորվում է վարկի և հաշվարկված տոկոսագումարների մարումներ կատարել յուրաքանչյուր ամսվա 20-ին, սկսած սույն համաձայնության կնքման ամսվա հաջորդող ամսվա 20-ից:

Հաշվարկված տոկոսագումարների մարումները կատարվում են սույն համաձայնության 2-րդ կետով սահմանված նոր ժամանակացույցով:

6. Եթե պարտապանը կամովին չի կատարի սույն համաձայնությամբ նախատեսված պարտավորությունները, հաշտության համաձայնությունը ենթակա կլինի կատարման ՀՀ ԱՆ դատական ակտերի հարկադիր կատարման ծառայության միջոցով՝ գրավի առարկայի և պարտապանի այլ գույքի և դրամական միջոցների վրա բռնագանձում տարածելու հաշվին այդ պահի դրությամբ առկա վարկային պարտավորությունների ողջ ծավալով /ներառյալ կուտակված տոկոսների և տույժերի գումարները/ բավարարման նպատակով:

7. Պարտապանն ընդունում է, որ պայմանագրով բանկին պարտք որևէ գումարի վերաբերյալ բանկի կողմից պաշտոնապես ներկայացված հաշվարկը ցանկացած կատարողական վարույթում հանդիսանում է նման պարտքի գումարի prima facie /առերևույթ/ ապացույց, որը կարող է հիմք ընդունվել բռնագանձման ենթակա գումարի որոշման համար:

8. Կողմերը հաստատում են, որ ծանոթ են հաշտության համաձայնության կնքման և հաստատման դատավարական հետևանքներին, հավաստիացնում են, որ այն չի հակասում իրենց և երրորդ անձանց իրավունքներին և օրինական շահերին և դիմում են դատարանին հաշտության համաձայնությունը հաստատելու դիմումով:

Կատարողական գործողությունների ընթացքում արգելանք է դրվել Գայանե և Սյուզաննա Վարդանյաններին համատեղ սեփականությամբ պատկանող Երևան, Նուբարաշեն, Նուբարաշեն Ե-8 թաղամաս թիվ 1 հասցեում գտնվող 400 քմ ընդհանուր մակերեսով բնակելի կառուցապատման համար նախատեսված հողամասի, 90.8 քմ ընդհանուր մակերեսով բնակելի տան, 1.4 քմ ընդհանուր մակերեսով պարիսպի վրա, որը փորձագետի կողմից գնահատվել է 8.690.000 ՀՀ դրամ և 03.04.2018թ. 6.517.500 ՀՀ դրամ մեկնարկային գնով ներկայացվել է հարկադիր էլեկտրոնային աճուրդի:

04.07.2018թ-ին պահանջատերը գրությամբ հայտնել է, որ թիվ ԵԷԴ/3051/02/15 կատարողական թերթի շրջանակներում պարտավորության չափը 27.06.2018թ-ի դրությամբ կազմում է 4.261.065,8 ՀՀ դրամ:

12.07.2018թ-ին հերթական հարկադիր էլեկտրոնային աճուրդը մեկնարկել է 3.117.300 ՀՀ դրամ մեկնարկային գնով:

Կատարողական գործողությունների ընթացքում պարզվել է, որ պարտապանը չունի այլ գույք կամ եկամուտներ, որոնց վրա կարելի է բռնագանձում տարածել:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով**

**Ո Ր Ո Շ Ե Ց Ի**

 Կասեցնել 29.11.2017թ. վերսկսված թիվ 01764990 կատարողական վարույթները 60-օրյա ժամկետով:

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

 Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

 **Որոշման պատճենն ուղարկել կողմերին:**

 **Որոշումը կարող է բողոքարկվել դատական կամ վերադասության կարգով` որոշումը ստանալու օրվանից տասնօրյա ժամկետում:**

**«Դատական ակտերի հարկադիր կատարման մասին» ՀՀ օրենքի 28 հոդվածի 5–րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները, բացառությամբ օրենքով նախատեսված դեպքերի։**

**ՀԱՐԿԱԴԻՐ ԿԱՏԱՐՈՂ**

**ԱՐԴԱՐԱԴԱՏՈՒԹՅԱՆ ԱՎԱԳ ԼԵՅՏԵՆԱՆՏ` Հ.ՀԱԿՈԲՅԱՆ**